กินยาคุม camella 28 เเผงที่ 3 หมด วันที่ 5 มีนาคม เเล้วเเต่ ต่อเเผงที่ 4 ช้า 1 วัน เเล้วมาเริ่ม กินเม็ดเเรก วันที่ 7 เเละ เม็ดที่ 2 วันที่ 8 มีอะไรกับเเฟน วันที่ 10, 12,13 ติดกันไม่ได้ป้องกัร จะเป็นอะไรไหมคะ ถ้าเดือนนี้ ที่กินเเผงที่4 สามารถมีอะไรกันโดนไม่ป้องกันได้ไหมคะ
สวัสดีค่ะ หากทานยาคุมกำเนิดครบ 28 เม็ดในวันที่ 5 มี.ค. ก็ต้องเริ่มทานยาคุมแผงใหม่ในวันที่ 6 มี.ค. หากไม่ได้เริ่มทาน แล้วมาทานในวันที่ 7 มี.ค. ฤทธิ์ในการป้องกันการตั้งครรภ์ก็จะลดลงไปได้ ซึ่งโดยปกติ ควรทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อรอให้ยาคุมได้ออกฤทธิ์ให้เต็มประสิทธิภาพก่อนค่ะ ดังนั้น การมีเพศสัมพันธ์ในวันที่ 10-13 มี.ค.โอกาสในการตั้งครรภ์ก็อาจมีได้มากกว่าในกรณีที่ทานยาคุมต่อเนื่องมาอย่างถูกต้องค่ะหลังจากนี้ เมื่อทานยาคุมแผงที่ 3 จนถึงเม็ดแป้ง ก็ควรรอดูว่า ประจำเดือนจะมาหรือไม่ หากมาเป็นปกติดี ก็แสดงว่าไม่ได้มีการตั้งครรภ์เกิดขึ้น และเมื่อทานจนครบ 28 เม็ด ก็ให้เริ่มทานแผงที่ 4 ต่อไปได้เลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง และสามารถมีเพศสัมพันธ์ได้ตั้งแต่เม็ดแรกที่ทานยาคุมค่ะ โดยโอกาสในการตั้งครรภ์ก็จะมีน้อยกว่า 1% ค่ะ